ສະຫະລັດ ສົ່ງໜ່ວຍໂຈມຕີໄປແຫຼມ ເກົາຫຼີ
ກຸ່ມໂຈມຕີດັ່ງກ່າວປະກອບດ້ວຍກຳປັ່ນບັນທຸກເຮືອບິນ ກຳປັ່ນບັນຊາການ USS Carl Vinson ແລະ ເຮືອພິຄາດຈະຫຼວດນຳວິຖີສາມລຳ.
ກອງທັບເຮືອ ສະຫະລັດ ພວມສົ່ງໜ່ວຍໂຈມຕີໄປຍັງແຫຼມເກົາຫຼີ ເພື່ອເສີມກຳລັງການມີ ໜ້າຢູ່ແຫ່ງດັ່ງກ່າວ ທັງຍັງສົ່ງສັນຍານໃຫ້ເກົາຫຼີເໜືອຮູ້ນຳຍ້ອນວ່າສັບປະດາແລ້ວນີ້ ປະ ເທດດັ່ງກ່າວ ໄດ້ທົດລອງລູກສອນໄຟຂີປະນາວຸດ ເຖິງແມ່ນວ່າ ໄດ້ມີມະຕິຫ້າມຂອງສະ ພາຄວາມໝັ້ນຄົງອົງການ ສະຫະປະຊາຊາດ ກໍຕາມ ກຸ່ມໂຈມຕີ The Carl Vinsonໄດ້ໄປເຖິງທ່າເຮືອສິງກະໂປ ແລະມີກຳນົດວ່າ ຈະລ່ອງ ລອຍໄປຕໍ່ ຫາອັອສເຕຣເລຍ ແຕ່ແທນທີ່ຈະເປັນແນວນັ້ນ ຊໍ້າໄດ້ຮັບຄຳສັ່ງຈາກກອງ ບັນຊາການມະຫາສະໝຸດປາຊິຟິກ ໃຫ້ມຸ່ງໜ້າໄປທາງທິດເໜືອ ຜູ້ບັນຊາການ Dave Benham ຜູ້ອຳນວຍການ ພາລະກິດດ້ານສື່ສານສຳລັບກອງບັນ ຊາການ ກອງພັນທີສາມປະຈຳມະຫາສະໝຸດປາຊິຟິກໄດ້ບອກ ວີໂອເອ ວ່າ ກຸ່ມໂຈມຕີດັ່ງກ່າວປະກອບດ້ວຍກຳປັ່ນບັນທຸກເຮືອບິນ ກຳປັ່ນບັນຊາການ USS Carl Vinson ແລະເຮືອພິຄາດຈະຫຼວດນຳວິຖີສາມລຳ ນະຄອນພຽງຢາງໄດ້ປະຕິເສດຕະຫຼອດມາ ບໍ່ປະຕິບັດຕາມຄຳເຕືອນຂອງນາໆຊາດ ກ່ຽວກັບ ການຫ້າມທົດລອງລູກສອນໄຟແລະອາວຸດນິວເຄລຍຕ່າງໆ ໃນວັນອາທິດມື້ນີ້ ໄດ້ມີການອ້າງຄຳເວົ້າຂອງເຈົ້າໜ້າທີ່ກະຊວງຕ່າງປະເທດ ເກົາຫຼີ ເໜືອໃນສື່ມວນຂອງລັດ ທີ່ກ່າວວ່າ ຕົນປະຕິຍານວ່າ ຈະເພີ່ມທະວີ ການປ້ອງກັນຕົນ ເອງຂຶ້ນຕື່ມຈາກການໂຈມຕີທາງອາກາດ ດັ່ງທີ່ ສະຫະລັດ ໄດ້ກະທຳຕໍ່ ຊີເຣຍ ໃນສັບ ດາແລ້ວນີ້